इस विपक्षी एकता में राहुल गांधी, मायावती, ममता बनर्जी और देवेगौड़ा समेत प्रधानमंत्री पद के कई दावेदार हैं। अच्छी बात यह है कि एकता के प्रयास में लगे नेताओं को इस बात का अहसास है कि कांग्रेस को किनारे रखकर एकता कायम नहीं हो सकती। देखना है पांच राज्यों के चुनावों में कांग्रेस अपनी शक्ति कैसे बढ़ाती है, क्योंकि वह आगे के समायोजन का आधार बनेगी। विपक्ष अगर साझा नेतृत्व विकसित कर सके तो उसके सत्ता में आने की संभावना असंभव नहीं रहेगी।